মু্ক্তি পেল বছরের সবচেয়ে প্রতীক্ষিত ছবির ট্রেলর। সাফল্য, ব্যর্থতা, অভিযোগ, আলো-আঁধারিতে ভরা মহম্মদ আজাহরউদ্দিনের জীবন বড় পর্দায় দেখার অপেক্ষায় মুখিয়ে রয়েছে দর্শক। একতা কপূর প্রযোজিত আজহার ছবিতে তার পুরোটাই ধরার চেষ্টা করেছেন পরিচালক টনি ডি’সুজা। ডেবিউ টেস্টে সেঞ্চুরি, হিরো কাপ জয় থেকে বেটিং অভিযোগের কঠিন সময়, সঙ্গীতা বিজলানির সঙ্গে সম্পর্কে সব ঝলকেই রয়েছে ছবির ট্রেলরে। ছবিতে আজহারের ভূমিকায় অভিনয় করেছেন ইমরান হাশমি, স্ত্রী নউরিনের ভূমিকায় রয়েছেন প্রাচী দেশাই, সঙ্গীতার ভূমিকায় দেখা যাবে নার্গিস ফকরিকে, উকিলের চরিত্রে দেখা যাবে লারা দত্তকে। এ ছাড়াও গুরুত্বপূর্ণ চরিত্রে রয়েছেন গৌতম গুলাটি ও রাজেশ শর্মা। দেখুন ছবিতে প্রাচী দেশাইয়ের লুক।